Žuošujus
Žuošujus (kin. 弱水, pinyin: Ruo Shui, 'menkas vanduo'), Edzinas, Edzinahė (mong. Edzin-gol) – upė šiaurės Kinijoje. Prasideda Nanšanio kalnuose (Činghajaus provincija) Hėjhės (kin. 黑河 'juodoji') pavadinimu. Teka į šiaurę per Alašanio ir Gobio dykumas, Hesi koridoriumi. Keliomis atšakomis įteka į Gašun Nuro ir Sogo Nuro ežerus (Vidinė Mongolija). Upė patvinsta vasarą. Žuošujaus vanduo naudojamas drėkinimui.